# Feladatok

Három kategóriában kell megoldani a különböző feladatokat. A feladatok megoldását a feladatoknál megadott fájlba helyezzék el. A feladatok szövege a feladatok fájljaiban is szerepel.

## 1. SQL

A ’0. DB’ könyvtárban található database.sql fájl tartalmazza a feladatok végrehajtásához szükséges SQL táblák definícióit és minta adatokat.

### 1. Feladat (1. Feladat\query.sql)

Írjon egy olyan lekérdezést, ami kilistázza a Szűcs vezetéknevű vásárlók adatait és hogy összesen melyikük mennyit költött a gyógyszertárakban.

### 2. Feladat (2. Feladat\query.sql)

Írjon egy olyan lekérdezést, ami kilistázza hogy az egyes patikákban milyen településekről érkezett vásárlók költöttek. A kimenetben két oszlop legyen, 'patika neve' és 'telepules', a lista legyen patika neve szerint és település nevek szerint növekvő sorrendben rendezve.

Figyeljen rá, hogy a kimenetben minden adat csak egyszer szerepeljen.

### 3. Feladat (3. Feladat\query.sql)

Írjon egy olyan lekérdezést, ami kilistázza patika típusonként azokat a gyógyszertárakat, amiknél a vásárlók legalább 1 000 000 forintot hagytak ott.

A kimenetben három oszlop legyen, 'tipus', 'gyogyszertar' és 'vasarlasok osszege', a lista legyen típus szerint és gyogyszertar név szerint növekvő sorrendbe rendezve.

## 2. PHP

### 1. Feladat (1. feladat.php)

Írjon az alábbi 'patika' osztályból örökölve egy olyan osztályt, ami a franchise patikákat reprezentálja. Egy franchise patikáról a normál patika adatokon felül nyilván tartjuk, hogy melyik franchise-hoz tartozik (pl. ALMA vagy Gyöngy).

Írjon egy olyan metódust a franchise patikák osztályához, ami visszaadja a patikák ún. teljes nevét a következő formátumban: 'patika\_neve (patika\_települése) [franchise\_hálózat\_neve]'.

Adjon példát a franchise patika osztály használatára, ahol kiíratja a kimenetre egy franchise patika teljes nevét.

### 2. Feladat (2. feladat.php)

Írja meg az alábbi függvényt, ami az 'adatok' mappában lévő blokkok.php fájlban található blokklista alapján előállítja, hogy melyik franchise melyik patikájában mennyit költöttek a vásárlók összesen,

pl.

Array

(

[Gyöngy] => Array

(

[patikak] => Array

(

[Sas Gyógyszertár] => 1139060

[Mérleg Gyógyszertár] => 1159166

[Aranykereszt Patika] => 1049913

[Diófa Gyógyszertár] => 1111097

[Virág Patika] => 1042351

[Virág Gyógyszertár] => 959716

)

)

[ALMA] => Array

(

[patikak] => Array

(

[Kereszt Patika] => 1089078

[Sas Patika] => 1110367

[Arany sas Patika] => 1027534

[Mérleg Gyógyszertár] => 1120241

)

)

)

## 3. JS

### Feladat

A feladat.js1 (gmail limitáció miatt a furcsa fájlnév) fájlban dolgozza ki az F.kiemel JS függvényt, ami feladat.html oldalon található ’Kiemel’ gombra kattintva a lenti táblázatban zölddel (uk-text-success class) kiemeli a 100 000 forintnál nagyobb tételeket, pirossal (uk-text-danger CSS class) pedig a 30 000 forint alattiakat.

A feladathoz jQuery használható.